Da det er nye eller nyere biler vores samarbejdspartner Hertz i Island stiller til rådighed på vores kør-selv ferier, vil der nogle gange være indbygget GPS i bilen.
En løs GPS er efterhånden et uddateret stykke elektronik, derfor er Hertz også ved at udfase dem. Aktuelt tilbyder de dem stadig - men vi anbefaler at I takker nej og i stedet bruger en mobiltelefon.
Den bedste og mest opdaterede GPS i dag er Google Maps, der fungerer glimrende til formålet - også bedre en de indbyggede.
Sørg for at have data i Island med i jeres mobilabonnement - det tilbyder de fleste teleselskaber i dag. I Island er det i øvrigt nemt at finde vej uden brug af GPS. I selve Reykjavik er det bekvemt at have en GPS ved hånden.
Husk evt. at tage en mobil-holder med sugekop, med hjemmefra.